Translate the text from Welsh to English.



 
Heddiw \[Dydd Iau 25 Tachwedd] yw Diwrnod y Rhuban Gwyn hefyd, sy'n dechrau 16 diwrnod o weithredu gyda'r nod o roi terfyn ar drais yn erbyn menywod. Mae hynny'n cynnwys gofyn i ddynion a bechgyn herio ymddygiad camdriniol a rhywiaethol ymhlith eu ffrindiau, eu cydweithwyr a'u cymunedau.


Dywedodd Jane Hutt, y Gweinidog Cyfiawnder Cymdeithasol:



> Rwy am anfon neges glir nad oes cyfrifoldeb ar fenywod i newid eu hymddygiad, y rhai sy'n cam\-drin ddylai newid eu hymddygiad. Mae trais gan ddynion ac anghydraddoldeb rhwng y rhywiau wedi effeithio ar fywydau menywod mewn modd cyson ac eang ers rhy hir o lawer.
> 
> 
> Nod Diwrnod y Rhuban Gwyn a'r 16 diwrnod o weithredu yw grymuso dynion a bechgyn i herio ymddygiadau amhriodol, pan fo'n ddiogel i wneud hynny, a chynnig cymorth. Mae angen gweithredu ar y ddwy ochr er mwyn mynd i'r afael â thrais gan ddynion, anghydraddoldeb rhwng y rhywiau a chasineb at fenywod; rhaid i ni gefnogi goroeswyr a dwyn cyflawnwyr i gyfrif, ond rhaid i ni hefyd sicrhau newid gwirioneddol mewn ymddygiad.
> 
> 
> Dim ond drwy wneud hynny y gallwn ni sicrhau diwylliant o gydraddoldeb a pharch mewn gwirionedd \- rhywbeth y mae angen i bob un ohonon ni ei feithrin er mwyn gwneud yn siŵr bod modd i bob unigolyn fyw heb ofn.


Dywedodd y Cynghorydd Huw David (Pen\-y\-bont ar Ogwr), Llywydd Cymdeithas Llywodraeth Leol Cymru:



> Mae pob math o drais yn erbyn menywod yn parhau'n bla erchyll yn ein cymunedau. Mae'n ffaith syfrdanol bod dwy fenyw yn cael eu lladd bob wythnos gan bartner neu gyn\-bartner, a bod 10,000 o fenywod yn cael eu cam\-drin yn rhywiol bob wythnos yng Nghymru a Lloegr. Rhaid i bob un ohonon ni barhau i wneud popeth o fewn ein gallu i roi terfyn ar yr ymddygiadau ffiaidd hyn. Mae'r sector llywodraeth leol wedi ymrwymo'n llwyr i weithio tuag at wireddu'r uchelgais hwn.
> 
> 
> Bob blwyddyn, mae Diwrnod Rhyngwladol Diddymu Trais yn erbyn Menywod yn rhoi cyfle i bob un ohonon ni ystyried y ffordd yr ydyn ni'n ymddwyn. Does dim esgus yn y byd dros gyfiawnhau unrhyw drais neu gamdriniaeth o'r fath. Rwy'n annog pawb ym mhob un o'n cymunedau i ddangos eu cefnogaeth drwy dyngu Llw y Rhuban Gwyn i beidio byth â chyflawni trais yn erbyn menywod, na gwneud esgus am drais gan ddynion yn erbyn menywod, na chadw'n ddistaw amdano. Gallwn ni sefyll gyda'n gilydd a chodi'n llais, i ddangos nad oes lle yn ein cymdeithas i ymddygiadau ffiaidd o'r fath.


Mae Llywodraeth Cymru hefyd wedi cyhoeddi'r Adroddiad Cynnydd Blynyddol ar Drais yn erbyn Menywod, Cam\-drin Domestig a Thrais Rhywiol ar gyfer 2020 i 2021 heddiw. Bwriedir hefyd lansio ymgynghoriad cyhoeddus ar y ffordd y gall Cymru gryfhau ei Strategaeth Genedlaethol ar gyfer y pum mlynedd nesaf ar 7ed Rhagfyr 2021\.


Bydd hyn yn canolbwyntio ar drais yn erbyn menywod ar ein strydoedd ac yn y gweithle yn ogystal â'r cartref, er mwyn sicrhau mai Cymru yw'r lle mwyaf diogel yn Ewrop i fod yn fenyw.







Translation:


 
Today \[Thursday 25th November] also marks White Ribbon Day, the beginning of 16 days of activism aiming to end violence against women, putting the onus on men and boys to call out abusive and sexist behaviour among their friends, colleagues and communities.


Minister for Social Justice, Jane Hutt, said:



> Let it be clear that it is not for women to modify their behaviour, it is for abusers to change theirs. The constant and pervasive effects of male violence and gender inequality have conditioned women’s lives for far too long.
> 
> 
> White Ribbon Day and its 16 days of activism focus on empowering men and boys to call out inappropriate behaviours, when safe to do so, and offer support. Tackling male violence, gender inequality and misogyny require action at both ends of the spectrum; we must support survivors and we must hold perpetrators to account but we must also create genuine behaviour change.
> 
> 
> Only then can Wales truly uphold a culture of equality and respect \- something we all must carry forward to ensure every single person can live fear free.


Councillor Huw David (Bridgend), Welsh Local Government Association Presiding Officer said:



> Violence against women in all its forms continues to be a devastating scourge in our communities. It is shocking that two women a week are killed by a current or former partner and 10,000 women a week experience sexual abuse in Wales and England. We must all continue to do all we can to bring such heinous behaviour to an end. Local government remains wholeheartedly committed to working to see this ambition realised.
> 
> 
> Every year, the International Day for the Elimination of Violence against Women gives us all a chance to consider our actions. There are simply no excuses whatsoever to justify any such violence or abuse. I would urge everyone across all our communities to show their support by taking the White Ribbon Promise to never commit, excuse or remain silent about male violence against women. Together, we can all stand up loud and proud and show that there is no place in society for such barbaric behaviour.


The Welsh Government’s Violence against Women, Domestic abuse and Sexual Violence (VAWDASV) Annual Progress Report for 2020 to 2021 has also been published today, whilst a public consultation on how Wales can strengthen its National Strategy for the next 5 years is due to be launched on 7th December 2021\.


This will include a focus on violence against women in the street and workplace, as well as the home, in order to make Wales the safest place in Europe to be a woman.